LV
C 463/30
Eiropas Savienības Oficiālais Vēstnesis
5.12.2022.
Vispārējās tiesas 2022. gada 5. oktobra spriedums – SV/EIB (Lieta T-311/21) (1) (Civildienests – EIB personāls – Snieguma novērtējums – Paaugstināšana amatā – Administratīva sūdzība – Novērtēšanas lēmumiem piemērojama speciāla procedūra – Princips par administratīvās sūdzības un pēc tam iesniegta prasības pieteikuma savstarpēju saskanību – Pārbaudes intensitāte – Pienākums norādīt pamatojumu – Tiesības tikt uzklausītam – Acīmredzama kļūda vērtējumā – Atbildība) (2022/C 463/40) Tiesvedības valoda – angļu Lietas dalībnieki Prasītājs: SV (pārstāvis: L. Levi, advokāts) Atbildētāja: Eiropas Investīciju banka (pārstāvji: K. Carr un G. Faedo, pārstāvji, kuriem palīdz B.
Wägenbaur, advokāts)
Priekšmets Ar prasību, kas pamatota ar LESD 270. pantu un Eiropas Savienības Tiesas statūtu 50.a pantu, prasītājs lūdz, pirmkārt, atcelt viņa snieguma novērtēšanas dokumentu par 2019. gadu, kā arī pēc tam pieņemtos lēmumus speciālajā administratīvā akta apstrīdēšanas procedūrā, kas piemērojama Eiropas Investīciju bankas (EIB) darbinieku novērtēšanas lēmumiem un, otrkārt, piespriest atlīdzināt viņam tādējādi nodarīto kaitējumu.
Rezolutīvā daļa 1) Prasību noraidīt.
2) SV atlīdzina tiesāšanās izdevumus.
(1)
OV C 329, 16.8.2021.
Vispārējās tiesas 2022. gada 28. septembra spriedums – Oi Dromoi tis Elias/Komisija (Lieta T-352/21) (1) (Institucionālās tiesības – Partneru atlase Europe Direct (2021. – 2025. gads) darbību īstenošanai Grieķijā – Uzaicinājuma iesniegt piedāvājumus procedūra – Atbilstības kritēriji – Kandidatūras noraidīšana) (2022/C 463/41) Tiesvedības valoda – grieķu Lietas dalībnieces Prasītāja: Politistikos Organismos Oi Dromoi tis Elias (Kalamata, Grieķija) (pārstāvis: S. Vardalas, advokāts) Atbildētāja: Eiropas Komisija (pārstāvji: A. Bouchagiar un F. Erlbacher)
Priekšmets Ar prasību, kas pamatota ar LESD 263. pantu, prasītāja lūdz atcelt Lēmumu Ares (2021) 2580204, kas ir ietverts Eiropas Komisijas 2021. gada 16. aprīļa vēstulē, ar kuru prasītāja tika informēta par tās piedāvājuma noraidīšanu procedūrā partneru, kas ir atbildīgi par programmas Europe Direct darbību īstenošanu Grieķijā (ED-GREECE-2020), atlasei.
Rezolutīvā daļa 1) Prasību noraidīt.